tartuNLP/wikipedia-smugri-20251201 huggingface dataset:
Onni Pursiainen

Onni Vihtori Aataminpoika Pursiainen (26. huhtikuuta 1905 Valkjärvi – 14. lokakuuta 1978 Lahti) oli suomalainen pelimanni, laulaja ja siluettikuvien leikkaaja.
Elämä ja ura.
Pursiaisen vanhemmat olivat metsäpiirimies Aatami Pursiainen ja Elvi Pursiainen. Pursiaisen perhe muutti 1911 Sakkolan Petäjärvenkylään, jossa Onnista kehkeytyi pelimanni ja laulaja. Hänen instrumenttejaan olivat viulu, sitra, hanuri ja saha. Sahansoiton Pursiainen oppi 1920-luvun alussa muolaalaiselta Vilho Pyyköltä. Onni Pursianen järjesti yhden miehen iltamia, joissa hän toimi lipunmyyjänä, ovimiehenä, ohjelmanumeroiden esittäjänä ja lopuksi iltamatanssien säestäjänä. Pursiainen jatkoi kiertuetoimintaa vuoteen 1937 saakka mutta hän esiintyi myöhemminkin muun muassa radiossa.
Siluettikuvien leikkaamisen lahjakkaana piirtäjänä tunnettu Pursiainen aloitti jo ennen sotavuosia ja hän teki kuvien leikkausmatkoja Suomen ohella myös Viroon, Ruotsiin ja muihin Itämeren maihin. Hänen apulaisenaan näillä matkoilla oli pitkä-Rikuna tunnettu Rikhard Kurikka. Pursiainen jatkoi siluettikuvien leikkausta vielä 1950- ja 1960-luvulla Suomessa. Vuonna 1965 Pursiainen lahjoitti Kansallismuseolle 60 000 kuvan siluettikuvakokoelmansa. Pursianen suunnitteli myös Lempäälään pystytetyn sakkolalaisen runoilijan Aleksanteri Aavan rintakuvan. Viimeksi Pursiainen asui Lahdessa.
Iisakki Holmi

Iisakki Holmi, ent. Lähteenoja (11. elokuuta 1819 Eura – 8. joulukuuta 1867 Porin maalaiskunta) oli suomalainen maanviljelijä ja valtiopäivämies.
Holmin vanhemmat olivat Juha Lähteenoja ja Helena Iso-Lähteenoja ja puoliso Mariana Ruosteenoja. Eurassa syntynyt Holmi hankki vuonna 1841 vanhan rälssitilan Porin maalaiskunnasta, joka oli kuulunut Kustaa Finckelle ja seurannut Sunniemen kartanoa eli kansankielessä Holmia, mikä tuli uuden tilanomistajan sukunimeksi. Holmi oli talonpoikaissäädyssä Ala-Satakunnan tuomiokunnan edustaja valtiopäivillä 1867. Hän oli valtiopäivillä useiden valiokuntien varajäsen ja muun muassa teki esityksen maanviljelyspankkien perustamisesta.
Juho Fredrik Horelli

Juho Fredrik Horelli (Mäki-Horelli) (28. elokuuta 1844 Kokemäki – 14. heinäkuuta 1931 Kokemäki) oli suomalainen maanviljelijä ja valtiopäivämies.
Horellin vanhemmat olivat Johan Jakob Mäki-Horelli ja Johanna Erika Keisari ja puoliso Amanda Giers. Kansanedustaja Toivo Horelli, lääkintöneuvos Edvard Johan Horelli ja professori Väinö Horelli olivat heidän lapsiaan. Horelli viljeli Mäki-Horellin tilaa Kokemäen Ylistarossa. Maanviljelyksen lisäksi hän harjoitti meijeritoimintaa ja oli kuntansa luottamusmies vuosikymmeniä. Hän kuului vuoden 1899 suureen lähetystöön Kokemäen edustajana ja oli talonpoikaissäädyssä Euran tuomiokunnan edustaja valtiopäivillä 1904–1905 ja 1905–1906. Viimeksi mainituilla Horelli oli suostuntavaliokunnan jäsen. Hän osallistui molemmilla valtiopäivillä useisiin säätynsä tekemiin esityksiin.
Roberto Prosseda

Roberto Prosseda (s. 1975 Latina) on italialainen pianisti.
Prosseda on esiintynyt sellaisten kapellimestareiden kuin David Afkhamin, Marc Albrechtin, Christian Armingin, Harry Bicketin, Oleg Caetanin, Riccardo Chaillyn, Pietari Inkisen, Yannick Nézet-Séguinin, George Pehlivanianin, Dennis Russell Daviesin, Tugan Sohijevin, Jan Willem de Vriendin ja Juraj Valčuhan johdolla. Prosseda on tehnyt levytyksiä Decca- ja Hyperion-levymerkeille. Hänen levyttämiensä teosten joukossa ovat muiden muassa Felix Mendelssohnin, Wolfgang Amadeus Mozartin, Goffredo Petrassin ja Luigi Dallapiccolan kokonaispianotuotannot. Prosseda on levyttänyt myös Franz Schubertin, Robert Schumannin ja Frédéric Chopinin teoksia. Vuonna 2011 hän aloitti säännöllisen konsertoimisen jalkiopianolla. Debyyttinsä instrumentilla hän teki esittämällä Charles Gounod'n konserton sille tuon vuoden syyskuussa. Prosseda on saanut monia palkintoja ja tunnustuksia, kuten Diapason d'Orin.
Uutta musiikkia Prossedalle on säveltänyt esimerkiksi Ennio Morricone. Prosseda on julkaissut myös kirjan ja dokumentteja pianomusiikista ja säveltäjistä. Hän on toiminut Associazione Mendelssohnin puheenjohtajana.
Horelli

Horelli on muun muassa seuraavien suomalaisten henkilöiden sukunimi:
Markku Poutanen

Markku Juhani Poutanen (s. 1955) on suomalainen geodeetikko ja filosofian tohtori, joka toimii Maanmittauslaitoksen Paikkatietokeskuksen tutkimusprofessorina. Hänet nimitettiin Geodeettisen laitoksen osastonjohtajaksi ja professoriksi vuonna 2001. 
Tieteellisen työnsä ohella Poutanen on tunnettu tieteen kansantajuistaja, joka on esiintynyt vuosia radiolähetyksissä muun muassa tiedetoimittaja Sisko Loikkasen kanssa käsikirjoittamassaan Yleisradion Kuukauden tähtitaivas -ohjelmassa, on ollut usein joukkotiedotusvälineiden haastateltavana ja kirjoittanut yksin tai yhdessä muiden tekijöiden kanssa monia tietokirjoja etenkin tähtitieteen ja geodesian alalta. Hänen ja Heikki Ojan yhdessä kirjoittama "Aurinkokuntamme"-kirja (Ursa) palkittiin Vuoden tiedekirjana 1990.
Poutanen on valmistunut filosofian tohtoriksi Helsingin yliopistosta. Hänen avaruusgeodesian alaan kuuluva englanninkielinen artikkeliväitöskirjansa (2000) oli otsikoitu "Sea surface topography and vertical datums using space geodetic techniques". Poutanen on toiminut Helsingin yliopistossa planeettatutkijana. Asteroidi 3760 Poutanen on nimetty hänen mukaansa.
Kasaya

Kasaya (; ; ; ; ) on buddhalainen kaapu, jota käyttävät niin munkit kuin nunnatkin. Kaavun nimi tulee sen sahraminoranssista väristä.
Kasaya on yleensä yksivärinen, mutta sen tarkempi toteutus vaihtelee eri koulukuntien ja maiden välillä. Theravada-buddhalaisuudessa kasaya on yleensä yksivärinen (keltainen, oranssi tai ruskea) ja muutenkin yksinkertainen. Mahayana-buddhalaisuudessa sen sijaan kaavussa voi olla useampia värejä ja jopa kirjoiltuja kuvioita.. Esimerkiksi Japanissa ajatuksena on, että kaapua kantaessaan munkki on pukeutunut mandalaan, joka edustaa buddhalaista kosmologiaa.. Theravadassa kasayan katsotaan koostuvan kolmesta osasta: "antaravasaka" (aluskaapu), "uttarasanga" (välikaapu, joka peittää vasemman puolen kehosta) ja "sanghati" (päällyskaapu, näkyvin osa koko kokonaisuudesta).
Nykyään kasaya voidaan valmistaa myös kierrätysmateriaaleista. Thaimaalainen Wat Chak Daeng -temppeli koordinoi muovipullojen keräämistä ja kierrättämistä polyesterilangasksi, josta valmistetaan sitten kasayoita. Yhden kasayan valmistukseen kuluu noin kilo muovipulloja. Muovin kierrätys alkoi vuonna 2018, ja idean isä on apotti Phra Maha Pranom Dhammalangkaro..
Nilssonia

Nilssonia on pehmeäkilpikonnien heimoon kuuluva kilpikonnasuku, joka sisältää viisi lajia. Ne elävät Etelä- ja Kaakkois-Aasiassa. Kaikki lajit ovat suurikokoisia, ja niiden kilven maksimipituus vaihtelee 60 ja 94 senttimetrin välillä. Poikasvaiheessa niillä on suuret, silmiinpistävät silmäkuviot selkäkilvessä, mutta iän myötä kuviot katoavat.
Aiemmin "Nilssonia" sisälsi ainoastaan lajin "Nilssonia formosa", kun suvun muut lajit luokiteltiin erilliseen sukuun "Aspideretes". 2000-luvulla tehdyt tutkimukset ovat kuitenkin osoittaneet, että suvut ovat morfologisesti ja geneettisesti niin lähellä toisiaan, ettei niitä ole syytä pitää erillisinä. Nykyisessä merkityksessään "Nilssonia" sisältää viisi lajia, ja se on läheisintä sukua "Amyda"-suvulle. Vielä 1970-luvulla kaikki "Nilssonia"-lajit luettiin "Trionyx"-sukuun.
Korkkimarjat

Korkkimarjat ("Gonocaryum") on herttasiipiökasvien (Cardiopteridaceae) heimoon kuuluva kasvisuku. Sukuun kuuluu noin kymmenkunta lajia.
Ryszard Kotys

Ryszard Kotys (20. maaliskuuta 1932 Mniów – 28. tammikuuta 2021) oli puolalainen näyttelijä.
Kotys valmistui Krakovan kansallisesta teatteriakatemiasta vuonna 1953. Hän teki debyyttinsä Kielcen Stefan Żeromski -teatterissa ja esiintyi tulevina vuosina monissa muissakin teattereissa. Kotys esiintyi yli 65-vuotisen uransa aikana yli neljässäkymmenessä televisiosarjassa ja 150:ssä elokuvassa. Hänet tunnettiin parhaiten Marian Paździochin roolista Polsatin televisiosarjassa "Świat według Kiepskich".
Ensimmäisen elokuvaesiintymisensä Kotys teki Andrzej Wajdan elokuvassa "Sukupolvi" (1954). Vuonna 1999 hän sai Polonia Restituta -ritarikunnan ritarinristin. Vuonna 2018 Kotys sairasti vaikean keuhkokuumeen, jonka jälkeen hänen terveytensä ei palautunut ennalleen. Hän jätti teatteri- ja elokuvaesiintymisensä, mutta jatkoi työtään "Świat według Kiepskich" -sarjassa.
Gloucester (Massachusetts)

Gloucester on kaupunki Massachusettsissa Yhdysvalloissa. Se sijaitsee osavaltion kaakkoisosassa Cape Annin etelärannalla Massachusettsinlahden rannalla. Gloucesterissa asui vuoden 2019 arvion mukaan 30 430 ihmistä, ja sen maapinta-ala on 67,9 neliökilometriä.
Samuel de Champlain kartoitti Gloucesterin sataman aluetta vuosina 1605–1606. Dorchester Company lähetti sinne kolme alusta Englannista, ja Gloucester perustettiin vuonna 1623. Se on Uuden-Englannin vanhimpia asutuskeskuksia, ja nimensä se sai englantilaisesta Gloucesterin kaupungista.
Gloucester sai 1642 kunnallisoikeudet, ja se on ollut siitä lähtien merkittävä kalastuskeskus. Gloucesteriin asettui 1800-luvun aikana uudisasukkaita myös muita Euroopan maista. Eläköityneen kenraalin Benjamin Butlerin perustaman graniittiteollisuuden perässä sinne tuli suomalaisia, ruotsalaisia ja irlantilaisia työskentelemään louhoksilla. Portugalilaisia kalastajia erityisesti Azoreilta muutti puolestaan 1840-luvulla ja italialaisia kalastajia 1800-luvun lopulla. Kaupunginoikeudet Gloucester sai vuonna 1873.
Gloucesterin merenkulkukulttuuri inspiroi monia taiteilijoita ja kirjailijoita. Gloucesterista kirjoittivat muun muassa Rudyard Kipling teoksessaan "Meren urhoja" ja James Connolly teoksessaan "Gloucestermen". Kaupungissa syntynyt Fitz Henry Lane oli puolestaan merkittävä meriaiheinen taidemaalari.
Gloucester on edelleen 2000-luvulla tärkeä kalastuskaupunki, ja kalateollisuus on tärkeimpiä talouden haaroja. Kaupungin kallioinen rannikko ja siirtomaa-aikainen ilmapiiri ovat luoneet siitä myös kukoistavan kesälomakohteen.
Jere Ristseppä

Jere Ristseppä on suomalainen näyttelijä ja rap-artisti, joka tuli tunnetuksi Lenni Konosena Selma Vilhusen elokuvasta "Hölmö nuori sydän". Hänellä ei ollut ollut aiempaa näyttelijätaustaa. Hän on saanut roolistaan paljon kiitosta, ja hänet palkittiin BUFF Nordic Star -palkinnolla Malmön elokuvafestivaaleilla. Ristseppä on näytellyt myös elokuvassa "Eden" ja "Paras vuosi ikinä" -tv-sarjassa.
Lac de Guerlédan

Lac de Guerlédan on tekojärvi Ranskan Bretagnessa. Se on Bretagnen suurin järvi, ja se ulottuu Saint-Aignanin ja Sainte-Brigitten kuntien alueelle Morbihanin departementissa, sekä Mûr-de-Bretagnen, Caurelin ja Bon Repos sur Blavetin kuntien alueelle Ille-et-Vilainen departementissa.
Tekojärvi valmistui vuonna 1930, jolloin valmistui Blavetjoen pato Barrage de Guerlédan. Padon rakentaminen kesti 7 vuotta, ja sen korkeus on 45 metriä ja pituus 206 metriä. Voimalan teho on 15 megawattia. Järvi on 12 kilometriä pitkä. Tekojärven rakentaminen katkaisi Nantes-Brestin kanavan kahteen osaan, itäiseen ja läntiseen, sillä pato estää veneliikenteen. Vanhat kanavarakenteet jäivät tekojärven alle.
Järven itäpäässä olevan padon lähellä on kesäkuukausina auki oleva sähkömuseo "Musée de l’Electricité at Saint-Aignan". Järven länsipäässä on 1100-luvulta peräisin olevan sisterssiläisluostari "Abbaye Notre-Dame de Bon-Reposin" rauniot.
Vuonna 2015 Guerlédan patoa korjattiin ja korjauksen ajaksi koko järvi tyhjennettiin. Edellisen kerran järvi tyhjennettiin vuonna 1985. Järven pohjassa, vanhassa jokiuomassa, näkyy vanhoja kanavarakenteita sekä sulkuvahdin mökkejä. Yhtään vakituista asutusta ei jäänyt tekojärven alle.
Skitsoidi persoonallisuus

Eristäytyvä eli skitsoidi persoonallisuus on persoonallisuushäiriö, jolle on ominaista laaja-alainen vetäytyminen ihmissuhteista ja rajoittunut tunteiden ilmaiseminen.
Häiriöstä kärsiville ihmisille saattaa joskus kehittyä masennushäiriö. Häiriö yhtyy useimmiten skitsotypaaliseen, paranoidiin ja välttelevään persoonallisuushäiriöön.
Piirteitä.
Persoonallisuushäiriölle on ominaista vetäytyminen pois tunnepitoisista, sosiaalisista ja muista suhteista mielikuvitukseen, yksinäisiin harrastuksiin ja itsetutkiskeluun. Kyky ilmaista tunteita ja kokea mielihyvää on rajoittunut. 
A. Täyttää persoonallisuushäiriön (F60) yleiset kriteerit. 
B. Vähintään neljä seuraavista:
(1) vain harvat asiat tai toiminnat tuottavat mielihyvää 
(2) tunne-elämän kylmyys, etäisyys tai tunteiden latistuminen 
(3) puutteellinen kyky ilmaista joko helliä, lämpimiä tunteita tai vihaisuutta muita kohtaan 
(4) välinpitämättömyys sekä kiitoksen että arvostelun suhteen 
(5) vain vähäinen kiinnostus sukupuoliseen kanssakäymiseen muiden kanssa (ottaen huomioon iän) 
(6) jatkuva yksinäisten toimintojen asettaminen etusijalle 
(7) mielikuvitusmaailma ja itsetutkiskelu hallitsevat ajattelua
(8) korkeintaan yksi tai ei yhtään läheistä ystävää tai luottamuksellista ihmissuhdetta tai ei haluakaan läheiseen ihmissuhteeseen 
(9) tahaton kyvyttömyys ottaa mitenkään huomioon vallitsevia sosiaalisia normeja tai tapoja
Runkolinja 570

Runkolinja 570 on Helsingin seudun liikenteen runkolinja, jonka liikennöinti alkoi elokuussa 2021. Linjan reitti on Mellunmäki – Rajakylä – Jakomäki – Vaarala – Hakunila – Tikkurila – Vantaanportti – Aviapolis – Lentoasema. Se korvasi Vantaan poikittaisliikenteessä samaa reittiä kulkeneen 562-linjan, joka oli matkustajamäärältään Vantaan suosituin bussilinja. Aiemmasta 562:sta runkolinja kuitenkin poikkeaa siten, että se jatkaa Aviapoliksesta lentoasemalle. Aviapoliksen ja Jumbon välinen osuus on myös hieman aiempaa suorempi, sillä runkolinja kulkee Pakkalantien sijaan Osuustietä ja Toista savua pitkin. 
Linjalla 570 tehdään noin 13 000 matkaa vuorokaudessa. Runkolinja on kuitenkin vain välivaihe, joka korvataan Vantaan pikaraitiotiellä vuonna 2029.
Liikennöinti.
Linjaa liikennöidään Ojangon varikolta. Linjalla käytetään avorahastusta, joka on verrannollinen Helsingin muihin runkolinjoihin, kuten 550 ja 560, eli linja-autoon voi nousta keskiovista näyttämättä lippua kuljettajalle. Reitillä käytetään liikennevaloetuuksia kaikissa liikennevaloliittymissä. Linjan nopeuttamiseksi pysäkkejä vähennettiin aikaisempaan 562-linjaan nähden huomattavasti: niitä poistettiin yhteensä 23 kappaletta. HSL on saanut linjasta runsaasti palautetta. Vuosina 2023–2024 linjalle palautettiin kaksi pysäkkiparia.
Linjaa liikennöidään runkolinjana päivittäin noin kello 05–23. Yöaikaan linjaa liikennöidään linjana 570N, joka toimii kuin normaali bussilinja. Vuoroväli on arkipäivisin ja lauantaisin 10 minuuttia, iltaisin 10–20 minuuttia, öisin puoli tuntia sekä sunnuntaisin 15–20 minuuttia. Koko reitin pituus päätepysäkiltä toiselle on 50–60 minuuttia.
Kalusto.
Linjan busseissa käytetään Helsingin seudun runkolinjoille ominaista oranssia väritystä. Syksystä 2022 alkaen linjan kalustoon on kuulunut sähköisiä nivelbusseja, joita käytetään myös runkolinjoilla 20, 30, 40 ja 560 sekä satunnaisesti muun muassa runkolinjoilla 200, 300, 510 ja 600. Linjojen välisissä nivelbussimalleissa on kuitenkin eroja.
Antti Juhana Horttanainen

Antti Juhana Horttanainen (28. kesäkuuta 1854 Kontiolahti – 4. tammikuuta 1907 Kontiolahti) oli suomalainen kauppias, maanviljelijä ja valtiopäivämies.
Horttanaisen vanhemmat olivat Antti Juhonpoika Horttanainen ja Marketta Matintytär Heiskanen ja puoliso Kaisa Antintytär Romppanen. Horttanainen oli lautamies ja Liperin kunnallisiin luottamustehtäviin monin tavoin osallistunut talollinen ja kauppias, joka oli talonpoikaissäädyssä Liperin tuomiokunnan edustaja valtiopäivillä 1904–1905. Hän osallistui säädyssään useisiin esityksiin ja oli valitsijamiesten varamies ja yleisen anomusvaliokunnan varajäsen.
Vihtori Hosio

Johan Victor Hosia (Juho Vihtori Hosio) (14. heinäkuuta 1868 Punkalaidun – 1. syyskuuta 1913 Punkalaidun) oli suomalainen maanviljelijä ja valtiopäivämies.
Hosia oli Punkalaitumella muun muassa kuntakokousten esimies ja myöhemmin kunnanvaltuuston puheenjohtaja, samoin kuin esimerkiksi paikallisen säästöpankin kirjuri aina kuolemaansa asti. Hosia vaikutti myös osaltaan "Punkalaitumen Sanomat" -lehden perustamiseen. Hän oli talonpoikaissäädyssä Tyrvään tuomiokunnan edustaja valtiopäivillä 1899 ja 1900. Hosia teki valtiopäivillä tulvien ehkäisemistä, valtionlainojen takaisin maksamista ja rautatien rakentamista koskeneita esityksiä.
Hosia oli Nuorsuomalaisen Puolueen huomatuimpia jäseniä Satakunnassa. Sortovuosina kuvernööri erotti Hosian kuntakokouksen puheenjohtajan virasta valtakunnalle vaarallisena miehenä. Hosian poika oli kirjailija Eino Hosia.
Jaakko Huhtanen

Jaakko Tuomaanpoika Huhtanen (28. heinäkuuta 1855 Isojoki – 1. huhtikuuta 1943 Kankaanpää) oli kankaanpääläinen maanviljelijä, kauppias ja valtiopäivämies.
Huhtanen piti Kankaanpäässä maakauppaa vuodesta 1870, siirtyen maanviljelijäksi omalle tilalleen Lohikon kylään vuonna 1886. Hän sai maanviljelyksestä useita tunnustuksia ja palkintoja. Huhtanen tunnettiin paikkakunnallaan aktiivisena kunnallis- ja liike-elämän toimijana. Hän osallistui yhdessä veljensä Markuksen kanssa Kankaanpään Puhelin oy:tä edeltäneen osuuskunnan perustamiseen kesällä 1899, toimien myös perustajajäseninä osuusmeijeri Varmalassa 1900-luvun alussa sekä Kyynärjärven osuuskassassa vuodesta 1915 eteenpäin. Hänet valittiin talonpoikaissäädyssä Ikaalisten tuomiokunnan edustajaksi Suomen suurruhtinaskunnan viimeisille säätyvaltiopäiville 1905–1906, jääden erääksi viimeisistä elossa olleista säätyvaltiopäivien edustajista.
Göle

Göle on piirikunta Turkin Ardahanin maakunnassa. Vuoden 2019 väestönlaskennassa Gölen väkiluku oli 24 863.
Michael Regan

Michael Stanley Regan (s. 6. elokuuta 1976) on yhdysvaltalainen virkamies, jonka Joe Biden nimitti Yhdysvaltain ympäristönsuojeluviraston EPAn johtajaksi virkakautensa alussa 2021. Regan on työskennellyt pitkään ympäristöasioiden parissa.
Regan on toiminut EPAn ilmanlaatuosastolla Bill Clintonin ja George W. Bushin presidenttikausilla. Vuodet 2017–2020 hän johti Pohjois-Carolinan ympäristöhallintoa, ja sai monien ympäristönsuojelijoiden kannatuksen puolustamalla ympäristöä kemian ja energiateollisuuden toimia vastaan. Hänen republikaanitaustainen edeltäjänsä oli tukenut enemmän teollisuuden etuja. Samanlaista muutosta kohti ilmaston ja ympäristön suojelua häneltä odotetaan myös EPA:n johdossa, jossa tiede on jäänyt teollisuuden jalkoihin Trumpin kaudella.
Pierre Alexis de Ponson du Terrail

Pierre Alexis de Ponson du Terrail, varakreivi (8. heinäkuuta 1829 Montmaur (Hautes-Alpes), Isère, Heinäkuun monarkia – 20. tammikuuta 1871 Bordeaux, Ranskan kolmas tasavalta) oli ranskalainen aatelinen ja kirjailija.
Ponson du Terrail aloitti nuorena Pariisissa lehdistön palveluksessa, ja hän sai mainetta jatkokertomusten kirjoittajana esimerkiksi lehdissä "Le Petit Journal" ja "La Patrie". Hän kirjoitti valtavasti seikkailukertomuksia, joiden hän ymmärsi sopivan yleisön makuun, niin hyvin, että ne lisäisivät lehtien levikkiä. Hän oli tuottelias romaanikirjailija, joka tuotti kahden vuoden aikana noin 73 teosta.
Hänen ensimmäinen laajempi teoksensa oli "Les coulisses du monde" (1853), ja sen jälkeen seurasi runsaasti kertomuksia, usein yhteisen yläotsikon alla.
Hänen menestyneimpiä teoksiaan olivat "Les Coulisses du monde" (1853), "Exploits de Rocambole" (1859), "Les Drames de Paris" (1865) ja "Le Forgeron de la Cour-Dieu" (1869).
Garanimals

Garananimals on yhdysvaltalaisen Garan. Inc.:n lastenvaatteiden tuotemerkki. Garan, Inc. on erikoistunut alusvaatteisiin ja etenkin lasten vaatteisiin. Vaikka tuotteista noin 80 % on tarkoitettu lapsille, sillä on myös joitain aikuistenkin trikootuotteita. Se valmistaa lastenvaatteita joissa on värikkäitä eläinhahmoja, niin että eläimistä tunnistaa yhteenkuuluvat asun eri osat kuten toisiaan vastaavat yöhousut ja -paidan. Yhtiön omistaa nykyisin suursijoittaja Warren Buffettin holdingyhtiö Berkshire Hathaway.
Garanilla on myös toinen lapsille suunnattu brändi, "Bobby Brooks". Yritys myy valtaosan tuotteistaan yhdelle suurelle ostajalle, Walmartille.
Yrityksellä on tuotantoa Karibian alueella.
Historia.
Garanin perusti Seymour Lichtenstein vuonna 1972. Se oli välillä listattuna pörssiin kunnes Berkshire Hathaway osti sen 270 miljoonalla dollarilla heinäkuussa 2002. Yhtiön liikevaihto edeltävänä vuonna 2001 oli 257 miljoonaa dollaria ja myynnin aikoihin se työllisti noin 5 000 ihmistä. Yritysostoa edeltävän viiden vuoden aikana Garanin liikevoitto kasvoi 27 % ja liikevaihto 12 %. Perustaja Lichtenstein jatkoi yrityksen johdossa Berkshire Hathawayn yrityskaupan jälkeen.
Vuonna 2019 yrityksellä oli 5 311 työntekijää.
Avril Haines

Avril Haines (s. 1969) on yhdysvaltalainen juristi ja virkamies, joka toimi Joe Bidenin presidenttilauden aikana kansallisen tiedustelupalvelun johtajana. Virkakautensa alussa 2021 Haines oli työskennellyt pitkään tiedusteluviranomaisena, kuten keskustiedustelupalvelu CIA:n apulaisjohtajana Barack Obaman presidenttikaudella.
Kansallisen tiedustelupalvelun johtaja on ylin viranomainen Yhdysvaltojen 18 eri tiedustelupalvelun (kuten FMI ja CIA) johdossa, ja presidentin lähin neuvonantaja tiedusteluasioissa. Hainesin katsottiin sopivan tehtävään erityisen hyvin monipuolisen kokemuksensa johdosta.
Lumikki (täsmennyssivu)

Lumikki voi tarkoittaa ainakin seuraavia asioita:
Kangasalan keskusta

Kangasalan keskusta on Kangasalan kaupunginosa 7 kirkon seudulla Vesijärven etelärannalla. Keskustan alue on muodostunut vanhan "Kangasalan kirkonkylän" ympärille ja se ulottuu Vesijärveltä etelään Kirkkojärven pohjois- ja itäpuolelle. Pikkola, Mäntyveräjä, Vesaniemi, Huhmari ja Herttuala kuuluvat keskustan alueeseen.
Keskustan läpi kulkee valtatie 12 (Tampere-Lahti-tie). Sieltä lähtee seututie 310 eli Kaarina Maununtyttären tie Valkeakoskelle, seututie 339 Kaukajärven ohi Tampereelle sekä yhdystie 3400 Ruutanaan ja edelleen valtatielle 9.
Kangasalan keskustassa on muun muassa Kangasala-talo, jäähalli, uimahalli, Kangasalan pääkirjasto, Kirkkoharjun näkötorni, Tredun toimipiste ja lukio.
Hanak

Hanak on piirikunta Turkin Ardahanin maakunnassa. Vuoden 2019 väestönlaskennassa Hanakin väkiluku oli 8 776.
Fechheimer Brothers

Fechheimer Brothers Co. on yhdysvaltalaisen univormujen valmistaja. Se valmistaa univormuja julkisen sektorin työntekijöille kuten poliiseille, palomiehille ja vanginvartijoille, postin ja kuljetusalan työntekijöille sekä asevoimille ja sotilasalan oppilaitoksille. Se valmistaa myös jonkin verran muita asusteita, sukkia, vöitä ja takkeja. Yhtiön omistaa nykyisin suursijoittaja Warren Buffettin holdingyhtiö Berkshire Hathaway. Fechheimerin brändeihin on myöhemmin lisätty myös "Berkshire Hathaway Activewear" vaatteet.
Yrityksen tuotemerkkejä ovat "Flying Cross", "Vertx" ja "Justin FR" ( eli palosuojatut vaatteet. Justin tuotemerkin omistaja Justin Brands on myös Berkshire Hathawayn tytäryritys).
Historia.
Fechheimer Brothers Co.:n perusti Solomon Fechheimer vuonna 1842. Berkshire Hathaway osti 84 %:n osuuden yrityksestä sen pitkään omistaneelta Heldmanin perheeltä 46 miljoonalla dollarilla heinäkuussa 1986. Myyjäperheen jäsenet George Heldman ja Bob Heldman jatkoivat yrityksen johdossa Berkshire Hathawayn yrityskaupan jälkeen jonkin aikaa. Vuonna 1997 yrityksen toimitusjohtajaksi valittiin Patrick M. Byrne, josta tuli myöhemmin Internet-yhtiö Overstock.comin perustaja ja toimitusjohtaja.
1990-luvulta alkaen yrityksen liiketoiminta on vähitellen laskenut ulkomaisen kilpailun vuoksi, ja se on sulkenut tehtaitaan ja vähentänyt henkilöstöään. Vuonna 2006 yrityksellä oli 50 myymälää ympäri Yhdysvaltoja ja noin 1 400 työntekijää mutta 2019 enää 431 työntekijää.
Posof

Posof on piirikunta Turkin Ardahanin maakunnassa. Vuoden 2019 väestönlaskennassa Posofin väkiluku oli 6 629.
Ardanuç

Ardanuç on piirikunta Turkin Artvinin maakunnassa. Vuoden 2019 väestönlaskennassa Ardanuçin väkiluku oli 11 449.
Arhavi

Arhavi on piirikunta Turkin Artvinin maakunnassa. Vuoden 2019 väestönlaskennassa Arhavin väkiluku oli 20 926.
Quillette

Quillette on tiedettä, teknologiaa ja politiikkaa käsittelevä, jonka perusti lehden päätoimittaja Claire Lehmann vuonna 2015 akateemisten tutkijoiden ajatustenvaihtoa varten.
Quillette julkaisee myös kahta podcastia, "Wrongspeak" ja "Quillette".
Media Bias Chart 7.0:n mukaan Quillette on melkein yhtä luotettava ja keskustalainen kuin Vox ja FiveThirtyEight, enemmän kuin CNN. Näin se olisi "faktojen raportoinnin" ja "analyysin tai kovin vaihtelevan luotettavuuden" rajoilla ja "kallellaan oikealle" (lievin kolmesta oikeistolaiskategoriasta). Vaikka Lehmannin mukaan Quillette on keskustalainen, myös AllSides luokittelee sen olevan "kallellaan oikealle", koska nykyään klassinen liberalismi luokitellaan useammin oikealle kuin vasemmalle.
Koijärvi (Jämsä)

Koijärvi on Koskenpään kylässä Jämsän pohjoisosassa sijaitseva noin 0,9 neliökilometrin laajuinen järvi. Se kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Koijärven vedet laskevat Vataanjokea etelään kohti Uuttanaa, jonka pinta on vain kymmenen senttimetriä Koijärveä alempana.
Koijärven länsiosassa on saari, järven itäranta on varsin polveileva lahtineen ja niemineen. Iso Rautavesi ja Koskenpään kyläkeskus sijaitsevat Koijärven kaakkoispuolella. Aivan Koijärven itäpuolella sijaitsee Koveroinen ja luoteispuolella Vähä Riihijärvi. Koijärven ja Koveroisen välinen kannas on metsäistä, kuten koko Koijärven ympäristö.
Koskenpään Koijärvi on pinta-alaltaan suurin Suomen lukuisista samannimisistä järvistä.
Kurta

Kurta on löysä, kaulukseton paita Etelä-Aasiasta. Se on perinteisesti ollut miesten vaate; nykyään naisten käyttämää lyhyempää kurtaa kutsutaan usein nimellä "kurti". 
Historia.
Kurta juontaa juurensa keski-Aasian paimentolaiskansojen käyttämiin tunikoihin. Se yleistyi Intiassa mogulien aikaan, ja sitä käytetään niin arkivaatteena kuin juhla-asuna. Nykyään kurtat ovat suosittuja paitsi Intiassa myös Pakistanissa ja Bangladeshissä. Siitä on useita paikallisia muunnelmia ja tyylejä.
Kuvaus.
Kurta tehdään perinteisesti joko puuvillasta tai silkistä, joskus myös pellavasta tai pellavasekoitteesta. Se on leikkaukseltaan yksinkertainen, kaulukseton ja pitkähihainen paita. Paidan helma yltää yleensä polviin asti, ja siinä on sivuhalkiot. Kurta koristellaan usein kirjonnalla, etenkin juhlakäyttöön tarkoitetut kurtat.
Valkohankko

Valkohankko tai valkoleikko ("Ectophylla alba") on Keski-Amerikassa tavattava leikkoihin kuuluva lepakko. Kansainvälinen luonnonsuojeluliitto eli IUCN on määritellyt sen silmälläpidettäväksi lajiksi.
Koko ja ulkonäkö.
Valkohankko on kooltaan pieni. Sen siipien kärkiväli on keskimäärin vain 10 cm ja paino 6 g. Turkin väritys on valkoinen. Korvat ja kuono ovat kirkkaan keltaiset. Keltainen väri tulee karotenoideihin kuuluvasta luteiinista. Valkohankko on tiettävästi ainut nisäkäs, jolla on tästä syystä johtuvaa väritystä. Väritys saattaa olla tulosta seksuaalivalinnasta ja urosten keltainen väri on jonkin verran kirkkaampi.
Levinneisyys ja elinympäristö.
Valkohankkoa tavataan Keski-Amerikassa alueella, joka käsittää osia Hondurasista, Nicaraguasta, Costa Ricasta ja Panamasta. Lajia esiintyy merenpinnan korkeudelta 700 metrin korkeuksille saakka. Sen elinympäristöt ovat kosteita ja ainavihantoja metsiä ja korkeita sekundaarimetsiä.
Elintavat.
Valkohankko on yöaktiivinen. Se nukkuu 4–8 yksilön ryhmissä erityisesti tätä varten rakentamissaan lehtiteltoissa. usein lehtiteltan rakentamiseen käytetään helikoniaa ("Heliconia"). Lepakot puresekelvat lehden keskisuonta, jolloin lehti lopahtaa alaspäin. Näin muodostuvat teltat ovat tavallisesti noni kahden metrin korkeudella maanpinnasta. Joitakin teltoista käytetään vain öisin ruokailtaessa. Yhdessä teltassa voi olla uroksia ja naaraita, kunnes naaraat saavat poikasia. Poikasten syntyessä urokset lähtevät naaraiden teltasta. Vastaavaan tapaan lehtitelttoja rakentavia lepakkolajeja tunnetaan 22.
Viikuna "Ficus colubrinae" on valkohankkojen pääasiallinen ravinnonlähde. Ainut toinen niiden ravinnoksi käyttämä laji on "Ficus schippii". Valkohankot syövät sen kypsiä hedelmiä, joita kasvaa ympäri vuoden. Lepakon ravinnon karotenoidit aiheuttavat sen ihon keltaisen värin.
Uhat ja suojelu.
Kansainvälinen luonnonsuojeluliittoeli IUCN on määritellyt valkohankon silmälläpidettäväksi lajiksi. Erikseen mainittiin sen olevan lähes vaarantunut. Lajia uhkaa etenkin sen elinympäristöjen häviäminen ihmisasutuksen kasvun myötä.
Vilus

Vilus on järvi Koskenpään kylässä Jämsän pohjoisosassa. Sen pinta-ala on noin 33 hehtaaria. Pitkänomaisen järven etelä–pohjoissuuntainen ulottuvuus on noin 1,7 kilometriä. Viluksen pohjoispuolella sijaitsee Iso Rautavesi, jonka pinta on 90 senttimetriä Vilusta alempana. Viluksen vedet laskevat muutaman sadan metrin mittaista Vilusojaa pitkin Isoon Rautaveteen, josta reitti kulkee Uuttanaan ja edelleen etelään kohti Päijännettä.
Viluksen itäpuolella on Vilusvuori, jonka huippu on noin 50 metriä Viluksen pintaa korkeammalla. Vilusvuoren eteläpuolella on Salahakkuunmäki ja pohjoispuolella Vilusviita. Paikannimirekisterin mukaan Suomessa ei ole muita Vilus-nimisiä paikkoja; Somerolla on Vilusoja-niminen virtavesi.
Vilus kuuluu Iso-Rautaveden-Kalmaveden kolmannen jakovaiheen vesistöalueeseen, joka puolestaan kuuluu toisen jakovaiheen Iso Rautaveden alueeseen. Ensimmäinen jakovaihe on Jämsän reitin valuma-alue ja päävesistö on Kymijoen vesistö.
Hugo Berghell

Hugo Karl Albert Berghell (6. huhtikuuta 1864 Mustasaari – 12. joulukuuta 1922 Helsinki) oli suomalainen valtiongeologi.
Henkilöhistoria.
Berghellin vanhemmat olivat nimismies Kristian Berghell ja Maria Josefina Moliis. Hän pääsi ylioppilaaksi 1883 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1889, filosofian lisensiaatiksi 1896 sekä filosofian maisteriksi ja tohtoriksi 1897.
Berghell oli geologina Geologisessa komissionissa. Hän toimi viimeksi valtiongeologina 1893–1922.
Berghell teki maa- ja kallioperän kartoituksia eri puolilla Suomea Turun saaristosta ja Karjalan kannakselta aina Lappiin saakka. Vuonna 1913 Lappajärvellä huvilan omistanut filosofian maisteri Evald Odenwall (1873–1965) kiinnitti Berghellin huomiota huvilansa lähiympäristön moreenissa esiintyneisiin kärnäiittilohkareisiin. Berghell alkoi tutkia asiaa ja hän löysi lisää kärnäiittilohkareita Lappajärven saarista sekä tutki myös kärnäiittipaljastumia Vartijasaaressa ja Kärnänsaaren pohjoisosassa. Berghell piti kärnäiittiä Suomen nuorimpana kivilajina mutta hän otaksui kivilajin syntyneen tulivuoren purkauksessa eikä meteoriitin törmäyksen seurauksena. Berghell oli kiinnostunut myös Vimpelin Puskalankallion eli Puurokallion myhkygraniittiesiintymästä, jonka geologi Aarne Laitakari löysi 1914. Hän kävi tutustumassa esiintymään kesällä 1919 yhdessä Geologisessa komissionin johtajan J. J. Sederholmin kanssa.
Hugo Berghell oli naimisissa vuodesta 1901 Mimmi Knaapin kanssa. Vuorineuvos Helge Berghell (1906–1995) oli heidän poikansa. Hugo Berghell kuoli 1922 58-vuotiaana ja hänet on haudattu Hietaniemen hautausmaalle Helsinkiin.
Justin Boots

Justin Boots on yhdysvaltalaisen saappaiden valmistaja. Se valmistaa perinteisiä cowboysaappaita ja muita jalkineita yli 400:lla mallilla. Yhtiön omistaa nykyisin Justin Brands, joka on suursijoittaja Warren Buffettin holdingyhtiö Berkshire Hathawayn tytäryhtiö.
Yritys tekee markkinointiyhteistyötä toisen Berkshire Hathawayn yrityksen Fechheimer Brothersin kanssa myyden myös vaatteita kuten housuja, paitoja ja ulkoiluvaatteita "Justin FR" -brändillä ( eli palosuojatut vaatteet).
Historia.
Justin Bootsin perusti Joe Justin vuonna 1879. Hän perusti yhden toimipaikan kenkäkaupan Spanish Fort -pikkukylään Texasissa, jota mainosti kyltillä "H.J. Justin, Bootmaker". Vuonna 1908 Joe Justin ottaa poikansa mukaan liiketoimintaan ja yrityksen nimeksi vaihtuu H.J. Justin &amp; Sons. Liikepaikaksi vaihtuu Nocona rautatien läheisyyden vuoksi. Vuonna 1925 yritys muuttaa Fort Worthiin. Vuonna 1938 John Justin Jr. perustaa Justin Belt Co.:n valmistamaan vöitä. Yritys fuusioituu Acme Brick Companyn kanssa 1968 ja on jonkun aikaa nimeltään First Worth Corporation. 1970-luvulla nimeksi muutetaan Justin Industries ja alkaa yritysostojen aikakausi; ostetaan arizonalainen kustannusyhtiö Northland Press (1973), rakennustarvikeyhtiö Featherlite Building Products (1976), kenkävalmistajat Nocona Boot Co. (1981) ja Chippewa Shoe Co. (1985), Tony Lama Co. (1990) ja rakennusainesten toimittaja American Tile Supply (1994). Useat näistä divestoidaan tai lopetetaan myöhemmin ja 1990-luvulle tultaessa yrityksen perinteinen kenkäliiketoiminta tuottaa tappioita.
Vuonna 1999 yrityksen toiminta jaetaan kahtia perinteiseen saappaiden valmistukseen (Justin Boots) ja rakennustarviketoimintaan, josta on nykyään jäljellä tiilienvalmistaja Acme Brick. Tällöin rakennustarvikkeiden liikevaihto oli noin 83 miljoonaa ja jalkineiden 41 miljoonaa dollaria. Berkshire Hathaway osti yrityksen 600 miljoonalla dollarilla kesäkuussa 2000.
Vuonna 2019 Justin Brandsilla oli 755 työntekijää (Justin Industriesin peruja olevalla Acmen tiililiiketoiminnalla 2 117).
AG-luokka

AG-luokka oli Venäjän keisarikunnan laivaston 17 sukellusveneen muodostama alusluokka. Venäläinen luokkanimi tulee sanoista "Американский Голланд" ("Amerikanski Golland" = "Amerikkalainen Holland"). Yhdysvalloissa luokkanimi oli H-luokka. Kokoamisprojektin ulkopuolisten seitsemän veneen kohtalo on tuntematon. Veneet ottivat osaa taisteluihin Itämerellä vaihtelevalla menestyksellä.
Alukset.
Ensimmäiset viisi sukellusvenettä erä tilattiin 1915 tai alkuvuodesta 1916. Alusten osat valmistettiin British Pacific Engineering &amp; Constructionin tehtaalla Barnetissa lähellä Vancouveria Brittiläisessä Kolumbiassa Electric Boat Companyn valmistussopimuksen mukaan. Valmistetut osat toimitettiin Venäjälle joulukuussa 1915 Itämeren telakalle kasattaviksi. Kaikki veneet luovutettiin Venäjän keisarikunnan laivastolle kesäkuuhun 1916 ja ne sijoitettiin Itämeren laivastoon.
Toinen erä sisälsi kaksi kolmen veneen tilausta. Ensimmäisen tilauksen osien valmistus tehtiin maaliskuuhun 1916 mennessä St. Johnsissa New Brunswickissa. Lokakuussa Canadian Vickers toimitti veneet Vancouverin kautta Venäjälle Vladivostokiin, mistä ne toimitettiin edelleen Siperian rataa pitkin Nikolajeviin Mustan meren rannalle koottaviksi. Kolme venettä liitettiin Venäjän keisarikunnan Mustan meren laivastoon 9. maaliskuuta 1917. Toisen tilauksen kolmen veneen osat valmisti Canadian Vickers Montrealissa vuosina 1916-1917 ja ne toimitettiin alkuvuodesta 1917. Ne saapuivat Nikolajeviin 3. syyskuuta 1917.
Kolmannen erän kuusi alusta valmistettiin osina British Pacificin telakalla lähellä Vancouveria. Tilaus oli tehty viimeistään huhtikuussa 1917 ja valmistuneet osat lastattiin syyskuussa Vancouverissa rahtialus "Key Westiin". Vallankumouksessa oleva Venäjä ei kyennyt vastaanottamaan veneitä, vaan ne varastoitiin Vancouveriin. Yhdysvaltain laivasto lunasti 20. toukokuuta 1918 veneet ja ne laivattiin Puget Soundin laivastontelakalle Bremertoniin koottaviksi. Alukset laskettiin vesille loka-marraskuussa ja otettiin palvelukseen Yhdysvaltain laivastossa vuoden lopusta alkaen. Alukset poistettiin alusluettelosta vuonna 1931.
GameStopin osakekurssin nousu 2021

GameStopin osakekurssin nousu vuonna 2021 oli osakemarkkinoilla sattunut tapahtuma Yhdysvalloissa, jossa videopelejä myyvän GameStopin osakekurssi nousi prosenttia kahdessa ja puolessa viikossa tammikuussa 2021. Nousu johtui Reddit-keskustelupalstalla kokoontuneiden piensijoittajien päätöksistä ostaa GameStopin osakkeiden osto-optioita vastaiskuna suursijoittajille, jotka olivat ennakoineet osakkeiden arvon laskua. Hedgerahasto Melvin Capital menetti kurssinousun seurauksena noin 3,75 miljardia dollaria eli noin 30 prosenttia hallinnoimistaan varoista. Kaikkien GameStopia lyhyeksi myyneiden sijoittajien on arvioitu menettäneen yli 16 miljardia euroa.
Teslan toimitusjohtaja Elon Musk kannusti piensijoittajia osakeiskuihin. GameStopin lisäksi elokuvateatteriketju AMC:n sekä Nokian osakekurssit nousivat jyrkästi. Sijoitussovellus Robinhood rajoitti osakekauppaa hetkellisesti kurssinousujen takia. Helmikuun alkupäivinä GameStopin osakkeen hinta painui alle sataan dollariin. Se oli enimmillään maksanut 483 dollaria.
Horttanainen

Horttanainen on sukunimi, joka on muun muassa seuraavilla suomalaisilla henkilöillä:
Malin siirtymäkauden neuvosto

Kansallinen siirtymäkauden neuvosto () on vuoden 2020 vallankaappauksen jälkeen muodostettu Malin väliaikainen lainsäädäntöelin. Kaappauksen yhteydessä hajotetun kansalliskokouksen korvaavan neuvoston tehtävänä on valmistella maan paluuta siviilivaltaan.
Neuvosto on yksi sotilasvallankaappausta seuraavan siirtymäkauden valtaelimistä, jotka määritellään presidentti Bah N’Dawn lokakuun alussa allekirjoittamassa siirtymäkauden peruskirjassa. Sen 121 jäsentä edustavat Malin armeijaa, oppositioliikettä Mouvement du 5 juin – Rassemblement des forces patriotiques (M5–RFP), poliittisia puolueita, ammattiyhdistysliikettä, kansalaisjärjestöjä, kulttuurielämää, uskontoja ja perinteisiä auktoriteetteja, maan pohjoisosan rauhansopimuksen allekirjoittajaryhmiä ja ulkomailla asuvia malilaisia. 
Sotilaiden valitsemat neuvoston jäsenet nimitettiin joulukuussa 2020. Neuvoston ensimmäisessä istunnossa sen puheenjohtajaksi valittiin sotilasjunttaan kuulunut Malick Diaw. Lainsäädäntötyön tärkeimmiksi asioiksi on nimetty uuden vaalilainsäädännön luominen, aluehallintouudistuksen toteuttaminen, yhteiskunnallisen vakaussopimuksen hyväksyminen, koulutusjärjestelmän uudistaminen ja maan turvallisuustilanteen parantaminen. Neuvoston kokoonpanoa on pidetty voittona sotilaille, ja oppositioliike M5–RFP on jo etukäteen arvioitu siirtymäkauden suurimmaksi häviäjäksi.
Saarilahti

Saarilahti on sukunimi, joka on muun muassa seuraavilla suomalaisilla henkilöillä:
Voilà (kappale)

Voilà on ranskalaisen laulajan Barbara Pravin esittämä kappale, jolla hän edusti Ranskaa vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 499 pistettä ja saavutti toisen sijan.
Leisti

Leisti on sukunimi, joka on muun muassa seuraavilla suomalaisilla henkilöillä:
Detlev Louis

Detlev Louis Motorrad on eurooppalainen moottoripyöräilyyn liittyvien tarvikkeiden, ajopukujen ja asusteiden jälleenmyyjä. Sen pääpaikka on Hampuri, Saksa. Detlev Louis myy yli 32 000 erilaista tuotetta yli 600 valmistajalta oman "Detlev Louis" brändinsä vaatteiden lisäksi. Yrityksellä on yli 80 myymälää Saksassa, Itävallassa, Sveitsissä ja Hollannissa sekä postimyyntiä suurimpaan osaan Eurooppaa.
Yhtiön omistaa nykyisin suursijoittaja Warren Buffettin holdingyhtiö Berkshire Hathaway. Berkshire Hathaway osti yrityksen vuonna 2015 noin 400 miljoonalla eurolla. 
Vuonna 2019 yrityksellä oli 1 360 työntekijää.
Kefotetaani

Kefotetaani (C17H17S4N7O8) on kefalosporiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina.
Ominaisuudet ja käyttö.
Kefotetaani kuuluu niin kutsuttuihin toisen sukupolven kefalosporiineihin. Sen antibioottiset ominaisuudet perustuvat muiden kefalosporiinien tavoin bakteerien soluseinän synteesin estoon. Lääkeaine on laajakirjoinen ja tehoaa enterokokkeja lukuun ottamatta suurimpaan osann grampositiivisista bakteereista ja moniin gramnegatiivisiin bakteereihin, mutta ei "Pseudomonas"-suvun lajeihin. Kefotetaani on suhteellisen stabiili beetalaktamaasien vaikutuksia vastaan. Lääkeaine annostellaan ruiskeena suoneen tai lihakseen. Sitä voidaan käyttää esimerkiksi hengitystieinfektioiden, virtsatulehdusten, vatsan tulehdusten hoitoon ja ennen leikkausta annettavana antibioottina. Eläinlääketieteessä kefotetaania käytetään kissojen ja koirien vatsan tulehdusten sekä tulehtuneiden haavojen hoitoon.
Haittavaikutukset.
Kefotetaani voi aiheuttaa haittavaikutuksinaan ihottumaa, huonovointisuutta, oksentelua ja ripulia. Kefotetaani voi aiheuttaa immuunivälitteistä hemolyyttistä anemiaa.
Valmistus.
Kefotetaani no puolisynteettinen yhdiste. Synteesin ensimmäisessä vaiheessa 7-aminokefalosporaanihaposta johdettu bromiasetamidojohdannainen reagoi 4-karboksi-3-hydroksi-5-merkaptoisotiatsolin kanssa. Muodostunut yhdiste reagoi 1-metyyli-1,2,3,4-tetratsoli-5-tiolin kanssa emäksisissä olosuhteissa. Tällöin molekyyliin liittyy 1-metyylitetrasolitioleetteriryhmä ja merkaptoiostiatsolirengas toisiintuu 1,3-ditietaanirenkaaksi.
Evald Odenwall

Karl Evald Hamilkar Odenwall (7. lokakuuta 1873 Lappajärvi – 28. elokuuta 1965 Helsinki) oli suomalainen matematiikan ja luonnontieteiden opettaja, luonnontutkija ja tutkimusmatkailija.
Evald Odenwallin vanhemmat olivat Lappajärven nimismies Karl Ossian Odenwall (1848–1926) ja Juliana Edla Ticklén. Hän pääsi ylioppilaaksi 1892 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1896 ja sai erotodistuksen 1901.
Odenwall toimi aluksi matematiikan ja luonnontieteiden opettajana Helsingin ruotsinkielisissä oppikouluissa. Vuonna 1901 Odenwall julkaisi yhdessä Toivo Henrik Järven kanssa tutkimuksen Suomen harvinaisista hämähäkeistä. Hän keräsi tutkimusta varten hämähäkkejä vuosina 1897–1899 muun muassa Lappajärveltä, Helsingistä, Kemiön saarelta, Karjalan kannakselta ja Laatokalta Valamon saarelta. Vuonna 1913 Lappajärvellä huvilan omistanut Evald Odenwall kiinnitti valtiongeologi Hugo Berghellin huomiota huvilansa lähiympäristön moreenissa esiintyneisiin kärnäiittilohkareisiin. Berghell alkoi tutkia asiaa ja hän löysi lisää kärnäiittilohkareita Lappajärven saarista sekä tutki myös kärnäiittipaljastumia Vartijasaaressa ja Kärnänsaaren pohjoisosassa.
1920- ja 1930-luvuilla Odenwall tutki kaloja ja teki lintuhavaintoja. Vuonna 1927 hän julkaisi 20 vuoden tutkimustyöhön perustuneen tutkimuksen Lappajärven kalalajeista, tutkimukseen sisältyi myös kuvaus Lappajärven maa- ja kallioperägeologiasta sekä pinnanmuodoista. Vuonna 1934 Odenwall julkaisi "Hydrografisen toimiston tiedonantoja"-sarjassa Lappajärven syvyyskartan ja artikkelin "Lake Lappajärvi – Bathymetric chart, notes on thermal conditions". Artikkeli sisälsi järviveden lämpötilaan, sademääriin, virtaamaan ja järviveden kemiaan liittyneitä mittauksia, joita Odenwall oli tehnyt parinkymmenen vuoden aikana sekä lyhyen kuvauksen Lappajärven järvimalmiesiintymistä.
Evald Odenwall oli naimisissa vuodesta 1905 ylioppilas Vera Rosina Heimbergerin kanssa.
Jurvainen

Jurvainen on sukunimi, joka on muun muassa seuraavilla suomalaisilla henkilöillä:
Sinuhe (nimi)

Sinuhe on Suomessa käytetty harvinainen miehen etunimi. Se tunnetaan Mika Waltarin menestysromaanista "Sinuhe egyptiläinen" (1945). Kirjailija hyödynsi teoksen pohjana muinaisegyptiläistä tarinaa, jossa esiintyy Sinuhe-niminen minäkertoja.
Digi- ja väestötietoviraston mukaan Sinuhea on alettu käyttää virallisena nimenä 1960- tai 1970-luvulla. Vuoteen 2021 mennessä se on annettu etunimeksi noin 40 miehelle. Heistä suurin osa on syntynyt 2000–2010-luvuilla.
Helsingin yliopiston almanakkatoimiston julkaisemassa kissojen nimipäiväkalenterissa Sinuhen nimipäivä on 8. syyskuuta.
Lönn

Lönn tai Lønn on muun muassa seuraavien henkilöiden sukunimi:
Odenwall

Odenwall on sukunimi, joka on muun muassa seuraavilla suomalaisilla henkilöillä:
Kustaa Huostila

Kustaa Huostila (24. huhtikuuta 1827 Lammi – 28. lokakuuta 1867 Lammi) oli suomalainen maanviljelijä ja valtiopäivämies.
Huostilan vanhemmat olivat Aatami Vappula ja Hedvig Sofia Lind ja puoliso Karolina Lovisa Palén. Talollinen Huostila oli talonpoikaissäädyssä Hollolan tuomiokunnan edustaja valtiopäivillä 1867. Valtiopäivillä hän oli jäsen yleisessä ja säädyn yksityisessä valitusvaliokunnassa ja teki muun muassa mestänhoitoa koskevan esityksen.
University Park (Texas)

University Park on kaupunki Dallasin piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 25 278. Kaupunki perustettiin vuonna 1924 järjestetyn kansanäänestyksen jälkeen. Southern Methodist University -yliopisto sijaitsee kaupungissa. 
University Parkin pormestarina toimii Olin Burnett Lane, Jr. .
Väestö.
Kaupungin asukkaista 88,29 prosenttia on valkoisia, 6,65 prosenttia aasialaisia, 1,50 prosenttia afroamerikkalaisia ja 0,16 prosenttia intiaaneja.3,23 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,1 vuotta.
Aksel Hynninen

Aksel (Akseli) Hynninen (16. joulukuuta 1864 Joroinen – 13. lokakuuta 1914 Joroinen) oli suomalainen maanviljelijä ja valtiopäivämies.
Akseli Hynnisen vanhemmat olivat Albin ja Anna Hynninen ja puoliso Fanny Ingeborg Hynninen. Hynninen oli kunnallis- ja maatalousmies, osuusmeijerin perustajia ja toimi kunnallislautakunnan esimiehenä. Hän oli talonpoikaissäädyssä Leppävirran tuomiokunnan edustaja valtiopäivillä 1905–1906.
Juhana Hyytiäinen

Juhana Hyytiäinen (4. lokakuuta 1829 Heinjoki – 22. heinäkuuta 1893 Heinjoki) oli suomalainen maanviljelijä ja valtiopäivämies.
Juhana Hyytiäisen vanhemmat olivat Tahvo Antinpoika Hyytiäinen ja Reetta Heinonen ja puoliso Maria Myyrä. Hyytiäinen oli maanviljelijä ja kunnallismies, joka oli talonpoikaissäädyssä Äyräpään tuomiokunnan edustaja valtiopäivillä 1872 ja 1882.
Edwardsin laakio

Edwardsin laakio () on maantieteellinen alue Pohjois-Amerikan preerian eteläisimmässä osassa Texasissa Yhdysvalloissa. Laakio muodostuu korkeasta tasangosta, jonka ohutta maaperää peittää kalkkikivestä koostuva kallioperä. Aluetta rajaa etelässä ja idässä Balconesin rinteet, pohjoisessa Llanon doomi ja lännessä Pecosjoki sekä Chihuahuan aavikko. 
Edwardsin laakion ohut maaperä tekee maanviljelyn alueella vaikeaksi. Sen sijaan aluetta käytetään muun muassa karjan laiduntamiseen.
Faridpur

Faridpur () on kaupunki Bangladeshin keskiosassa. Sen asukasluku oli vuoden 2011 väestönlaskennan mukaan 122 425.
Maantiede.
Faridpur sijaitsee Bangladeshin keskiosassa Mara Padmajoen varrella. Mara Badma on Gangesin sivuhaara Padman sivujoki.
Historia.
Nykyinen Faridpur lienee islamin saapumisen jälkeisellä ajalla historiallisissa lähteissä esiintyvä Fathabad. Sen perusti Bengalin sulttaani Jalal al-Din Muhammad (hal. 1415–1425) hänen vallattuaan alueen sitä aikaisemmin hallinneelta Etelä-Bengalin hindulaiselta radžalta. Myöhemmin siellä lyötiin Jalal al-Din Muhammadin kolikoita. Nimen Fatahbad kaupunki on kuitenkin ilmeisesti saanut vasta myöhemmin vuosina 1481–1486 hallinneen Jalal al-Din Fath Šahin mukaan. Nykyinen nimi Faridpur on lähtöisin muslimipyhimys Farid-ud-Din Masudilta. Kaupungissa sijaitsee hänelle omistettu pyhättö. Delhin sulttaanikunnan kaudella alue oli käytännössä itsenäinen keskusvallasta. Suurmogulien valtakunta alisti sen Islam Khanin johdolla vuonna 1609. Man Singhin kaudella Faridpur oli hänen vastaisensa Bara Bhuiyanin johtaman kapinan keskus. 1800-luvun alussa Faridpur oli Hajji Shariat Allahin perustaman Faraidiyya-liikkeen keskus, joka levisi Faridpurista muualle Bengaliin. Faridpurin kunta perustettiin vuonna 1869.
Väestö.
Faridpurin asukasluku oli Bangladeshin vuoden 2011 väestönlaskennan mukaan 122 425. Vuonna 2001 vastaava lukema oli 101 084 ja vuonna 1981 66 579.
4512 Sinuhe

4512 Sinuhe on suomalaisen Yrjö Väisälän vuonna 1939 löytämä asteroidi eli pikkuplaneetta. Se on nimetty kirjailija Mika Waltarin romaanihenkilön Sinuhen mukaan.
Kohde sijaitsee Auringosta suunnilleen 2,77 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Kiertoradan eksentrisyys on ja inklinaatio on .